khistorydata/jeongjo-sjw-relations huggingface dataset:
정조 19년 · 목
具翼善冠袞龍袍陞座試官率抄啓文臣及儒生入庭行禮訖以雪宮見孟子爲賦題抄啓文臣上齋生同題懸題後開講仍行開拆予謂兵判李得臣曰禁軍窠通變事已諭於昨筵而果有量定者乎一提學亦謂徒演內職之窠而外遷之路依前狹窄則積薪之歎似無異同云此亦非的確之論也官制豈嘗內職者必皆外遷乎惟當量才任官而已古者判官僉正不過四五員而漸設兩窠以至于今亦惟在隨時制宜也卿須溯考大典援引可據量定幾窠好矣得臣曰旣承昨筵下敎而尙未及博考典例當依後日登筵更爲稟定○京畿監司金文淳啓本高陽郡守王道常民譽不衰細疵宜略加平郡守洪載淵俵災旣均聽訟或差金浦郡守具允德殫竭可貴綜察是勖陽城縣監鄭柱求治旣切振刷宜勉竝中江華留守金履翼啓本史庫參奉金寅燁難已滿仕何不參坐中金震元他事姑置闕直可駭下平安監司金載瓉啓本嘉山郡守申思益政雖周便戒在偏信博川郡守金宗淳俵稅雖輕察糴何疏永柔縣令金洪運夙知願治盍勉斷飮泰川縣監徐有悌治固得體檢何夫格殷山縣監尹羽烈所貴坦直或嫌生澁竝中咸鏡監司趙宗鉉啓本都事朴聞遠莫曰家遠胡不參考德源府使李潤默巿征雖寬訟謗盍察和陵參奉金光學曠直宜警竝中輸城察訪洪元喆徵闕或濫中點下慶尙監司李泰永啓本淸道郡守魚在沼已勤求蒭益勉束薪醴泉郡守權偗咸謂老鍊佇看嚴戢興海郡守李敏植宜恤迎送姑恕生疏長鬐縣監趙惠鎮政固無疵謗豈盡信機張縣監李賢運簽丁旣善糴報何晚幽谷察訪李彙戒在節觴沙斤察訪李命心客謗宜警竝中蔚山府使鄭昌期務繁治繩戒忽引觴下全羅監司徐鼎修啓本長城府使洪景厚災俵旣精糴弊益察益山郡守趙有善固知願治何仍頉檢龍潭縣令元晦鎮旣經屢考益勉圖終竝中忠淸監司柳焵啓本海美縣監韓聖養幹固有譽病乃致省中連山縣監尹五榮宜思加勉奚又忽事下黃海監司徐邁修啓本都事洪敬熙豈或責備奈多貽羞松禾縣監丁藎祖官醉客橫刑濫賂行竝下江原監司李秉鼎啓本三陟府使尹㬘事旣苟免政則無闕伊川府使金珠淵縱恤數遞難恕一靑麟蹄縣監趙儀逵蜂戶知惠山木宜護竝中洪川縣監崔昌廸人自恬靜政誰濁亂下
정조 19년 · 강
命海州判官吳在鎮道內閒邑相換
정조 19년 · 목
因黃海監司徐邁修褒貶啓本敎以海州判官吳在鎮則以心小物衆爲目則可知其力或難抵而旣無表疵且是忠裔道內閒邑相換
정조 19년 · 강
命司鑰尹長裕尹昌烈竝科治
정조 19년 · 목
抄啓文臣親試時地排空石不卽待令敎曰當該司鑰幷事過後令攸司科治
정조 19년 · 강
命戶曹判書李時秀推考正郞尹光心拿勘
정조 19년 · 목
承旨李肇源啓言儒生應製時空石炭火優數待令之意昨已申飭而今日儒生人庭已久該曹不卽侍令以至屢度催促萬萬駭然當該戶曹郞廳所當重勘而本院請推之外無他可施之罰敎以戶曹擧行則雖以挽近紀綱猶不至緩忽至於近日事事駭然官不檢飭吏則睯煩此皆判堂不能戢察而然豈不寒心乎該堂推考郞廳拿問勘罪
정조 19년 · 강
推江華留守金履翼京畿監司金文淳水使鄭昌順咸鏡監司趙宗鉉南兵使李格平安監司金載瓉兵使申應周全羅監司徐鼎修左水使李運昌慶尙監司李泰永左水使沈鑏統制使李得濟黃海水使鄭忠達忠淸水使柳心源罷全羅右水使李柏然職仍命景慕宮令趙命喆等竝降考施行幽谷察訪李彙等竝罷黜孝陵參奉金一錬不爲上來委折査問草記軍資司宰兩衙門考績竝蕩滌
정조 19년 · 목
承旨李益運啓言卽伏見京畿監司金文淳咸鏡監司趙宗鉉平安監司金載瓉全羅監司徐鼎修褒貶啓本則守令無一人居下請竝推考從之又啓言趙宗鉉褒貶啓本中輸城察訪洪元喆題同宜置下考而置諸中考致勤點下請推考從之○承旨申耆啓言卽伏見江華留守金履翼平安監司金載瓉京畿水使鄭昌順忠淸水使柳心源慶尙左水使沈鑏褒貶啓本則邊將無一人居中居下慶尙監司李泰永南兵使李格黃海水使鄭忠達全羅左水使李運昌右水使李柏然啓本則無一人居下請竝推考從之又啓言李柏然褒貶啓本中虞候李明祿只書題目不書等第事極未安請該水使推考原啓本使之改修正上送從之尋敎曰考績事體姑無論奏御文字孰非嚴重至於貶目所關何如則書題不書等不可以等閑怠慢論該房之例推輕矣施以譴罷○吏曹啓言幽谷察訪李彙以三十朔窠兩次居中孝陵參奉金一錬以十五朔窠兩次居中請竝依例罷黜敎以李彙事依施金一錬不爲上來委折査問草記○兵曹啓言拆見諸道褒貶啓本則南兵使李格啓本中羅暖萬戶金得範病何支離政務多妨爲目全羅左水使李運昌啓本中會寧浦萬戶金碩根飭松或疏爲目則宜置下考而置諸中考統制使李得濟啓本中彌助項僉使朴文郁振刷且勉爲目栗浦權管金重淵靡恃寬假克勔方來爲目則宜置中考而置諸上考龜山僉使安景祐壞例是警爲目平安兵使申應周啓本中古城僉使韓宅祚盍束猾校有勞難恕爲目山羊會萬戶金命臣校宜抑猾爲目小吉號里權管朱重燁斂柴招訾爲目則宜置下考而置諸中考請各該帥臣推考金得範金碩根安景祐韓宅祚金命臣朱重燁竝下考施行朴文郁金重淵竝中考施行金重淵則前已居中不職可知依例罷黜允之○禮曹啓言本曹褒貶時景慕宮令趙命喆謂有身病掌樂主蕩李英裕以未肅拜俱不參謁事體未安以本宮本院褒貶之不爲雖不得等第不可置之請令吏曹中考施行允之敎以未肅拜者勿論○戶曹啓言本曹及屬司褒貶啓本依例磨鍊以入而軍資監司宰監因都提調提調有故不得磨勘去春夏等褒貶時軍資監司宰監都提調提調有故限內不得磨勘矣今則其時官員已有遷轉難以考績請依近例蕩滌允之
정조 19년 · 강
吏曹以今二十日都目政事爲之啓
정조 19년 · 강
命以吏判問政時兼行正卿傳諭之意令司錄往傳于左議政兪彦鎬
정조 19년 · 목
因彦鎬二十九度里辭敎曰昨筵聞吏判問政之行在今日有傳致筵敎後使之入來便是遣正卿傳諭此意令司錄往傳
정조 19년 · 강
考下上齋生應製試券施講製儒生賞典有差仍命入格儒生再明日待令
정조 19년 · 목
敎曰去十月朔日次儒生殿講居首幼學徐道裕給一分又敎曰今十二月朔日次殿講幼學沈鈺李魯俊崔大榮竝直赴會試上齋生製述賦居首三上進士崔壽亨幼仕調用之次三中進士具康生員李在修閔致福進士金魯應各給一分講通幼學宋儒載洪默淵趙胤鎮徐道裕權得中崔斗顯製述三下進士李英秀生員洪志燮金啓河進士洪秉善姜世望各紙一卷筆二校墨一笏賜給又敎曰入格儒生再明日待令
정조 19년 · 강
景慕宮今年親祭時執事官以下施賞有差仍命隨駕武臣武士再明日依內試財例待令于春塘臺試放施藝則三明日設行于南小營
정조 19년 · 목
敎曰逢今年寓一分莫逮之孺慕亶在展省與祀享之節歲初以後詣宮日子計爲五十一日獲免疴旁情禮少伸實荷於昭之垂庇而每念駿奔陪扈者疲頓於祁寒盛暑豈或暫弛于中凡値大禮輒有爲所重示意之擧則一年半百日動駕右豈有哉執事官中日子多者典祀官奉常正柳師模半熟馬一匹賜給史官兼春秋金良倜贊儀朴宗海東西唱引儀崔慶鎮韓範敏引儀成殷柱幷陞敍廟宮香室守僕太常熟手依判下分等施賞其餘衛內隨駕武臣武士各試柳葉前一巡三十次以上加試小布一巡衛內軍兵則試放一次取二中十次以上取一中三十次以上取一中加試步藝一技再明日依內試射例當試取應射人待令於春塘臺試放試藝則三明日南小營試取試官兵曹參判徐有大御營大將李漢豊總戎使徐龍輔與入直總郞進去事分付
정조 19년 · 강
配時囚李德升于陽德縣
정조 19년 · 목
義禁府啓言梨洞前萬戶李德升依兵曹覆啓判下行會該帥臣別定將效押送矣今已押來拿囚敎以依同罪他囚例勘處又啓言李德升依邊德淳金坊等例所當發配於北關頭站邑而德升家在鏡城係是同道陽德縣定配而請依例押送配所允之
정조 19년 · 강
召見諸承旨及吏曹判書沈煥之于誠正閣
정조 19년 · 강
命樂安郡守李性重都政以外窠陞遷
정조 19년 · 목
吏曹判書沈煥之啓言樂安郡守李性重寶城郡守金鎜自相換日更爲計朔事有命矣金鎜甲寅二月以陽川縣令換差計其瓜限則更有一年而李性重癸丑八月以興陽縣監移陞今其瓜限準於丙辰正月矣此與金鎜有異依例差代乎敎以然則樂安今政外窠陞遷
정조 19년 · 강
命八月都政時蔭官陞六人排望於五品窠
정조 19년 · 목
吏曹判書沈煥之啓言蔭官陞六之後準六朔經一考始擬於五品窠而間因排望之苟簡以未經一考之人啓稟陞擬事定式矣今夏大政退行於八月故伊時陞六之人至今月未準六朔之限而若捨此則五品窠無排望之道合有變通矣從之
정조 19년 · 강
命金吾參下三十朔復舊事置之
정조 19년 · 목
吏曹判書沈煥之啓言頃因禁府都事申䕫相所懷金吾參下以三十朔窠復舊事有該曹稟處之命矣蓋金吾參下郞之極選久任自古而然法意所在固爲善矣年前以部官五員爲初任之窠金吾五員爲序陞之階有此換定之制者蓋欲部官之久任而然矣若論彼此輕重則金吾初仕之復舊極選以準其限實協物情而官方定式時時銷刻有關國典請今姑置之從之
정조 19년 · 강
命文蔭武淹滯人以禁軍祿剩窠區處事過都政後吏兵判相議稟處
정조 19년 · 목
吏曹判書沈煥之啓言今日朝家特軫疏菀導滯之政以禁軍祿窠之有剩者割付兵批六品以上窠加設於訓總等諸司以爲虛銜陞六及年久作散者區處之階此甚盛擧也奚但武士之積滯無祿者得霑聖恩而已文蔭朝士之許多淹滯自吏批當爲收錄者亦不下武科人之數矣況今大政各歧仕滿依例陞六者通計文蔭武恰爲十六七人以官排比太半無窠今若以兵批所管中六品祿十窠別爲劃出以四窠付臣曹加設閑司數處之官各一二員以爲淹滯者甄錄之地而其餘六窠又自兵批爲武臣堂上及文臣未通淸人罷散年久無所屬者各隨其品加設祿窠於西班諸司以次收用廣其從仕之路似合事宜矣敎以卿言亦有理過都政後卿與兵判相議停當登對時指一稟處以爲行之無弊之地
정조 19년 · 강
左議政兪彦鎬三十度呈辭遣承旨敦諭許副
정조 19년 · 목
敎曰予於卿豈或看作物我之別待卿以備例文具也哉明知其所愼之難以時日視事缷務則爲益於將攝虛縻則反妨於病思況三公適與原任諸相俱病餘則在外或赴燕如許國體右有是否由公由私體諒於卿不待三十度呈告而可決但世道偏陂窺覘成俗此時此任之無難勉副有非坐鎭之意今於重臣傳諭之還也詳聞卿附對予之過慮自覺太迂卿之求遞一念至於此篤則然又靳持卿必以予心不及卿心寧更却顧且況筵中曾有寄語於卿者卿當記有卿須體予此諭安心便意待春和簉朝所辭相職今姑許解承旨將此傳諭往傳○承旨金祖淳書啓略曰臣敬奉聖敎傳諭于前左議政兪彦鎬所住處則以爲臣猥申疾痛之呼屢溷崇嚴之聽蓋出於萬不獲已而瀆擾是懼恭依譴何之際近密之臣臨宣聖諭十行懇摯迥出常格旣寬鈇鉞之嚴仍許鞶帶之裭俾有以安意將息得尋生路臣伏地莊誦且惶且感有隕如瀉而已倘或賴天之靈病如獲蘇則擬待趨造之日仰申叨謝之忱云矣
정조 19년 · 강
命左參贊尹蓍東兼帶館閣之任許遞
정조 19년 · 목
敎曰日前兼帶諸務陳懇也姑不許之者蓋有待於今日之體諒行左參贊尹蓍東兼帶館閣之任許遞
정조 19년 · 강
命卜相召見領議政洪樂性于誠正閣拜尹蓍東爲右議政
정조 19년 · 목
承旨申耆啓言卜相事命下矣請領議政洪樂性右議政蔡濟恭卽爲命招從之○賓廳啓言臣承命來詣賓廳而右相不來莫重之事不可獨爲何以爲之敎以右相則愼節數日內勢難觸冒使之在家納牌至於作相事從容前席曾有酬酢雖不齊會可知怡然卿其卽爲卜入○卜相望金鍾秀金履素金憙李秉模敎以加卜○樂性有稟達事求對命入侍樂性曰加卜事命下而臣本無鑑識同朝賢德無以擧似簡在聖心願承下敎予曰擇相當先輿望次及器局言論不乖激智慮能周通坐鎭浮囂朝廷少事又其次也惟此三者吾相定矣日前大庭替行卿等之事者庶可以當之矣○加卜尹蓍東批下
정조 19년 · 강
重推兵曹參知鄭尙愚承旨李肇源
정조 19년 · 목
兵曹啓言左議政兪彥鎬許解送西當爲隨品置處而領中樞一窠判中樞二窠他大臣及輔國判書李命植見帶從座目領中樞金憙降付判中樞其代兪彦鎬下批判中樞李命植加設判中樞下批敎以吏批送西草記姑未下批則今於本曹草記以送西事命下矣措語已極不審而竝與望筒徑先書入當該當上與該房承旨爲先從重推考草記還給
정조 19년 · 강
命復原任大臣以判敦寧置處之例
정조 19년 · 목
吏曹啓言左議政兪彦鎬許解事命下矣當爲置處而本曹只有領敦寧一窠他大臣見帶無相當窠依例送西敎以凡事師古爲可況大官置處乎古則判敦寧亦有置處之例者以判事之敦樞無異也自今番復舊例爲之而如有加設之例則加設啓下否則送西又啓言判敦寧金文淳送西付樞銜而領敦寧金履素從座目降付判敦寧其代前左議政兪彦鎬下批
정조 19년 · 강
命庇仁藍浦縣監各別擇差當日辭朝
정조 19년 · 목
敎曰庇仁縣監藍浦縣監之代今日政各別擇差待下批當日辭朝
정조 19년 · 목
以洪明浩爲左尹李元八爲庇仁縣監趙雲衢爲藍浦縣監尹直行爲弘陵參奉初仕也蔡濟恭單付左議政尹蓍東單付右議政兪彦鎬單付領敦寧金履素單付判敦寧海州判官吳在鎭新溪縣令尹行進相換
정조 19년 · 강
命持公事入侍時六房俱無公事則依舊例頉稟
정조 19년 · 목
承旨申耆啓言臣向承下敎考閱去乙卯日記時適見故事之可以援用於近日者其時則諸承旨持公事入侍命下之後六房若無公事則本院以無公事不得入侍之意啓辭蒙允此乃故事也雖以昨日入侍言之六承旨俱無一度公事而如例詣閤事涉無實從今以後六房如無公事以不得入侍之意措辭入啓實爲修明舊制之道故仰達從之
정조 19년 · 강
敍前守禦使沈頤之
정조 19년 · 목
敎曰明日當爲應射前守禦使沈頤之敍用令該曹口傳付軍職
정조 19년 · 강
命御營廳定送砲手行獵于英陵寧陵近處
정조 19년 · 목
禮曹啓言卽接英陵令寧陵別檢所報則近來虎患特甚白晝橫行於紅箭門近處陵官奉審與守僕上直巡山等節不得如常爲之云陵寢至近之地虎患若是狼藉極爲驚心請卽令該軍門發遣校卒期於捕捉允之○御營廳啓言因禮曹草記山行軍五十名定將校率領今十七日爲始出送行獵敎以嚴飭定送而萬一爲弊於民間卿當知之且況卿於本州有遺譽若使驪民受弊於卿營之軍豈不有愧乎
정조 19년 · 강
推忠淸監司柳焵全羅監司徐鼎修慶尙監司李泰永江原監司李秉鼎平安監司金載瓉咸鏡監司趙宗鉉吉州牧使金樂淳等罷黜古阜郡守安廷瓛等施中考輸城察訪洪元喆施下考
정조 19년 · 목
吏曹啓言考見諸道褒貶啓本則吉州牧使金樂淳以鄕宜汰濫爲目龍川府使兪碩柱以其初也勤爲目古阜郡守安廷瓛以杖豈得已爲目原州判官李協聖以糴何獨後爲目尼城縣監李顯默以謗固難信爲目彦陽縣監李邦幹以益懋振刷爲目柒原縣監趙永祥以且恕生手爲目光陽縣監韓師鎭以差任宜簡爲目金化縣監李聖龜以是以曲恕爲目則竝置中考而置諸上考和陵參奉金先學以曠直宜警爲目長鬐縣監趙惠鎭以謗豈盡信爲目沙斤察訪李命心以客謗宜警爲目則竝宜置下考而置諸中考輸城察訪洪元喆以徵闕或濫爲目則宜置下考而置諸中考致勤點下殊無嚴明殿最之意請六道道臣竝推考金樂淳兪碩柱金光學趙惠鎭李命心竝罷黜安廷瓛李協聖李顯默李邦幹趙永祥韓師鎭李聖龜竝中考施行洪元喆依定式下考施行允之
정조 19년 · 강
司僕寺以各道牧場所放馬畜產多寡牧養數爻別單啓
정조 19년 · 목
別單京畿江華兼監牧官草芝僉使前任張忠顯時任李源培所管三牧場甲寅籍付馬五百六十一匹今生馬九十九匹合六百六十匹內封進馬二匹各邑分養捉給馬九匹故失馬六十七匹除今年實留放壯兒雌雄馬竝五百八十二匹內壯雌馬三百五匹一年應孶產馬九十一匹今生馬九十九匹加報八匹長峯兼監牧官長峯島萬戶羅太乙所管一牧場甲寅籍付馬三十九匹今生馬五匹合四十四匹內各邑分養捉給馬二匹除今年實留放壯兒雌雄馬竝四十二匹內壯雌馬十五匹一年應孶產馬四匹今生馬五匹加報一匹南陽監牧官金逵瑞所管五牧場甲寅籍付馬三百三十九匹平薪移來馬二百五十三匹加現馬三匹今生馬九十一匹合六百八十六匹內封進馬二匹各邑分養捉給馬十六匹故失馬一百五十四匹除今年實留放壯兒雌雄馬竝五百十四匹內壯雌馬二百七十五匹一年應孶產馬八十二匹今生馬九十一匹加報九匹仁川兼監牧官永宗僉使前任曺翰振時任吳載衡所管二牧場甲寅籍付馬一百五十九匹今生馬二十九匹合一百八十八匹內封進馬一匹各邑分養捉給馬四匹故失馬四匹除今年實留放壯兒雌雄馬竝一百七十九匹內壯雌馬九十匹一年應孶產馬二十七匹今生馬二十九匹加報二匹水原陽城等監牧官李鼎吉所管二牧場甲寅籍付馬一百三十四匹平薪移來馬六十匹今生馬三十三匹合二百二十七匹內封進馬一匹各邑分養捉給馬二匹故失馬十九匹除今年實留放壯兒雌雄馬竝二百五匹內壯雌馬一百十九匹一年應孶產馬三十六匹今生馬三十三匹不足三匹○忠淸道瑞山罷牧三牧場所放馬五百三十八匹內南陽牧場移送馬二百五十三匹水原牧場移送馬六十匹故失馬二百二十五匹除實在無○全羅道興陽監牧官朴萬億所管九牧場甲寅籍付馬八百三十四匹今生馬一百二十三匹合九百五十七匹內封進馬二匹各邑分養捉給馬三十匹故失馬一百二匹除今年實留放壯兒雌雄馬竝八百二十三匹內壯雌馬四百十匹一年應孶產馬一百二十三匹今生馬一百二十三匹順天監牧官前任李厚植時任李景晃所管四牧場甲寅籍付馬五百九匹今生馬七十七匹合五百八十六匹內封進馬二匹各邑分養捉給馬十四匹故失馬八十七匹除今年實留放壯兒雌雄馬竝四百八十三匹內壯雌馬二百三十一匹一年應孶產馬六十九匹今生馬七十七匹加報八匹羅州監牧官前任皮載吉時任張僴所管三牧場甲寅籍付馬四百十四匹今生馬七十三匹合四百八十七匹內封進馬二匹各邑分養捉給馬十匹故失馬五十九匹除今年實留放壯兒雌雄馬竝四百十六匹內壯雌馬二百二十六匹一年應孶產馬六十八匹今生馬七十三匹加報五匹珎島監牧官前任金在儉時任李鎭鎭鼎所管一牧場甲寅籍付馬四百七十一匹甲寅今生追報馬二十九匹今生馬三十匹合五百三十匹內封進馬二匹各邑分養捉給馬二十九匹故失馬四十七匹除今年實留放壯兒雌雄馬竝四百五十二匹內壯雌馬二百十二匹一年應孶產馬六十三匹今生馬三十匹不足三十三匹靈光兼監牧官荏子島僉使權致明所管一牧場甲寅籍付馬一百十八匹今生馬十八匹合一百三十六匹內封進馬一匹各邑分養捉給馬五匹故失馬六匹除今年實留放壯兒雌雄馬竝一百二十四匹內壯雌馬五十八匹一年應孶產馬十七匹今生馬十八匹加報一匹○慶尙道晋州巨濟等監牧官申大復所管二牧場甲寅籍付馬七百十一匹加現馬二匹今生馬一百五十三匹合八百六十六匹內封進馬二匹各邑分養捉給馬三十五匹故失馬七十六匹除今年實留放壯兒雌雄馬竝七百五十三匹內壯雌馬三百八十匹一年應孶產馬一百十四匹今生馬一百五十三匹加報三十九匹蔚山長鬐等監牧官許容所管二牧場甲寅籍付馬七百十二匹加現馬十五匹今生馬一百三十七匹合八百六十四匹內封進馬二匹各邑分養捉給馬二十九匹故失馬八十四匹除今年實留放壯兒雌雄馬竝七百四十九匹內壯雌馬四百三十九匹一年應孶產馬一百三十二匹今生馬一百三十七匹加報五匹東萊兼監牧官多大浦僉使尹壽民所管一牧場甲寅籍付馬一百四匹今生馬二十匹合一百二十四匹內封進馬二匹各邑分養捉給馬二匹故失馬二十匹除今年實留放壯兒雌雄馬竝一百匹內壯雌馬五十九匹一年應孶產馬十八匹今生馬二十匹加報二匹○黃海道長淵兼監牧官白翎僉使前任閔致協時任李泰協所管一牧場甲寅籍付馬一百四匹加現馬十匹今生馬二十一匹合一百三十五匹內封進馬一匹各邑分養捉給馬二匹故失馬十匹除今年實留放壯兒雌雄馬竝一百二十一匹內壯雌馬七十匹一年應孶產馬二十一匹今生馬二十一匹海州康翎瓮津等兼監牧官登山僉使徐敬默所管二牧場甲寅籍付馬一百七十二匹今生馬三十匹合二百二匹內封進馬二匹各邑分養捉給馬六匹故失馬十五匹除今實留放壯兒雌雄馬竝一百七十九匹內壯雌馬九十三匹一年應孶產馬二十八匹今生馬三十匹加報二匹豐川殷栗等兼監牧官椒島僉使池達海所管二牧場甲寅籍付馬一百二十匹今生馬十八匹合一百三十八匹內封進馬一匹故失馬四匹除今年實留放壯兒雌雄馬竝一百三十三匹內壯雌馬六十二匹一年應孶產馬十八匹今生馬十八匹○平安道鐵山宣川等兼監牧官宣沙浦僉使前任林順範時任趙命載所管三牧場甲寅籍付馬四百六十三匹代徵馬一百一匹加現馬十三匹今生馬八十二匹合六百五十九匹內封進馬二匹各邑分養捉給馬十匹故失馬五十三匹除今年實留放壯兒雌雄馬竝五百九十四匹內壯雌馬二百七十二匹一年應孶產馬八十一匹今生馬八十二匹加報一匹○咸鏡道咸興洪原文川等監牧官前任李藎輔時任權抑所管三牧場甲寅籍付馬一百八十四匹今生馬三十二匹合二百十六匹內封進馬二匹故失馬二十一匹除今年實留放壯兒雌雄馬竝一百九十三匹內壯雌馬一百八匹一年應孶產馬三十二匹今生馬三十二匹端川兼監牧官端川府使李鴻德所管一牧場甲寅籍付馬八十一匹今生馬十匹合九十一匹內故失馬二匹除今年實留放壯兒雌雄馬竝八十九匹內壯雌馬四十二匹一年應孶產馬十二匹今生馬十匹不足二匹穩城兼監牧官穩城府使李邦運所管一牧場甲寅籍付馬一百六十匹代徵馬十五匹今生馬二十一匹合一百九十六匹內各邑分養捉給馬六匹故失馬四十五匹除今年實留放壯兒雌雄馬竝一百四十五匹內壯雌馬六十五匹一年應孶產馬十九匹今生馬二十一匹加報二匹已上甲寅籍付馬六千九百二十七匹代徵馬一百十六匹加現馬四十三匹今生馬一千一百三十一匹合八千二百十七匹內封進馬二十九匹各邑分養捉給馬二百十一匹故失馬一千一百一匹合一千三百四十一匹除今年實留放壯兒雌雄馬竝六千八百七十六匹
정조 19년 · 강
湖西暗行御史鄭觀輝以整理穀事啓聞命該道臣柳焵緘問庇仁縣監趙雲達藍浦縣監愼性眞竝罷拿藍浦前縣監問名定配
정조 19년 · 목
忠淸道御史鄭觀輝狀啓以爲庇仁整理穀分給一戶所受至有十兩之多餘數下吏處或一兩二三兩分給二兩官貸用所謂饒戶旣非盡是富室則終至勒分之境其爲稱冤勢所必至藍浦抄戶及俵錢之際操縱減給四面面任最爲作奸每兩只八錢式分給其他面任輩錢錢斂食今秋捧上時使民不得作石各各斗納不無濫捧之弊所犯若是無狀當該兩邑守令令該府拿問重勘斷不可已道臣則不能詳査以啓乃敢漫漶爲說是誠可駭緣由馳啓敎曰整理穀分給八道是何等爲民同慶之意則向見廟堂草記湖中諸邑之不有朝令貽弊民間云者駭然甚矣依草記使之査問矣道啓則以爲無是而廟堂豈以不分明之說登聞乎差送繡衣使之先從數處考察狀聞一二邑若此則他可類推前此査啓之泛忽其罪難逭當該監司柳焵爲先令該曹發緘取招使之首實罪狀對供後稟處庇仁縣監鄭雲達減給與濫捧一款雖無狼藉之跡勒分於不願之民使民不堪其苦極爲無狀先罷後拿藍浦縣監愼性眞除拜雖在分給之後濫捧與匿不報營之罪萬萬痛駭爲先罷黜令該府拿來捧供如無可明之端施以詐不以實之律而減給與斂食之當該前倅問名該曹施以定配之律以懲未及現發之道內諸邑及他道御史則復路事回諭
정조 19년 · 강
御春塘臺行景慕宮隨駕將臣武臣武士等試射召見下直守令應製入格儒生
정조 19년 · 목
具平戎服陞座承旨申耆啓言今日試射時應射武臣平戎服事旣有下敎而兵曹判書以下皆以章服待令已極未安試官肅拜旣令安徐則報叩頭後始當入來而又皆徑先進前請兵曹判書李得臣參判徐有大御營大將李漢豊禁軍別將柳孝源竝推考從之仍命拿入以衣章有關朝體而無難違式不報叩頭亦失儀節此後惕念擧行之意嚴飭使之退出以次報叩頭訖將臣以下應射於帳殿善騎隊武藝廳則皆令於丹楓亭試藝而丹楓亭試官徐有大李晩秀南公轍與承旨李益運進去試取仍命應製入格儒生入侍敎崔壽亨曰汝之文體往往有不馴雅之句語與向日晉太康之年間等句法豈古賦之調格乎今券則頗優矣敎李在修曰做賦幾何在修對以三百首敎閔致福曰爾券雖善作題意則似失之矣敎洪志燮曰爾券論以科程則未知如何而能破脫俗套必有所受業處矣承旨林濟遠奏此儒受學於故參奉李匡呂予曰固疑其文不襲俗而頗有見識果有所從來矣予詢金啓河做賦幾何對以四五百首予詢洪秉善姜世望近族秉善對以故參議洪宗海之侄世望對以抄啓文臣姜浚欽之族予命儒生竝陞殿各讀其券訖頒賞於帳前仍召見下直守令藍浦縣監趙雲衢庇仁縣監李元八予謂元八曰爾於奉常寺能擧其職此所以點下於末擬者下去善爲之仍頒應射諸臣及校卒賞格還內○兵曹將臣以下柳葉箭入格別單御營大將李漢豊邊二中內下虎皮一領禁軍別將柳孝源邊一中內下帿弓一張宣傳官金植邊一中箭竹五十箇宣傳官朴基成前武兼白思祖以上邊四中武兼金重鼎金麗行洪達三以上貫一中邊二中各陞敍前宣傳官尹致立早武兼金尙澤金致赫以上邊三中各半熟馬帖一隻南燦黃閏銓前武兼李榮大以上貫一中邊一中各弓箭一部前五衛將李寅英都總都事黃相轅前都總都事趙洵宣傳官鄭周誠前宣傳官朴明勳尹頤東武兼金商岳李喆洙李東鉉前武兼金尙裕以上邊二中各弓一張前五衛將嚴思勖都總經歷柳命源前宣傳官柳成逵武兼鄭日憲姜熙文元道英前武兼孔學周以上貫一中各箭竹一浮都總管安昌君燝邊一中內下帿弓一張副總管李性默別軍職李孝承鄭學畊李周爀五衛將張東源朴挺玉金元燮都總經歷李潤文都總都事李光逵前都總都事李東馝宣傳官李儒燁李商一趙達洙李鼎會趙濟民盧秉李載弘前宣傳官李景德武兼李國世金福祥金聲賛閔百勳李宗蕃權翊李柱金若礪趙▣崔聖甲崔宗嶸閔行源趙重明諸景或前武兼尹弘心以上邊一中各箭竹五十箇敎鍊官出身禹德遠閑良黃繼漢以上貫一中各箭竹一浮出身朱泰亨閑良金廷訥以上邊一中各箭竹五十箇駕後禁軍出身張道斌朴宗英閑良朴師潤以上貫一中邊一中各弓箭一部出身許磤朴秀文閑良申翼旼出身鄭再臣以上邊二中各弓一張交龍旗奉持閑良姜弼聖貫一中邊二中直赴殿試事知閑良韓致誠貫一中邊一中弓箭一部前事知閑良李衡哲交龍旗奉持出身鄭再秀閑良金廷郁以上邊二中各弓一張忠義衛崔錫祐前忠義衛黃翼輔曺榮振朴聖養禁漏官金命鍊日傘事知出身黃仁國前事知閑良文禧孫交龍旗奉持出身金龍起朴東植閑良鄭壽大以上邊一中各箭竹五十箇傳命司謁李孝得司鑰李命祐以上邊二中各弓一張傳命司謁李元相別監朴弘植以上邊一中各箭竹五十箇兼司僕李世允等三人邊三中各半熟馬帖一隻南宮植等二人貫一中邊一中各弓箭一部崔有宗等十人邊二中各弓一張金弘順等二十八人邊一中各箭竹五十箇小布入格別單宣傳官李儒燁五中右職調用別軍職趙雲行四中熟馬帖一隻宣傳官鄭周誠三中弓矢一部別軍職張夢說李孝承宣傳官李商一以上二中各箭竹一百箇日傘事知閑良韓致誠待令別監李良吉以上三中各弓矢一部傳命司謁李元相等二人日傘事知出身黃仁國以上二中各箭竹一百箇○壯勇營將官將校以下柳葉箭入格別單哨官前郡守金處純貫一中邊一中弓箭一部善騎別將前兵使趙圭鎭邊二中內下筒箇一部把總前府使申鴻周邊二中弓一張前兵使吳毅常貫一中箭竹一百箇哨官前經歷申純前判官李致默出身孔述祖趙▣以上邊一中各箭竹五十箇敎鍊官崇祿金得源折衝韓弘賢別武士崇祿鄭東仁以上邊三中各半熟馬帖一隻出身朴載文李栢宗張泰秀閑良趙福載以上貫一中邊一中各弓箭一部知彀官嘉善金昌仁折衝王廷哲出身千圭錫李魯昌敎鍊官嘉善崔命喆前別將金敏重前別提金昌信閑良千敬淳別武士折衝姜世文出身金泰福宋德煥閑良具弘運劉興基以上邊二中各弓一張韓大彦金璟以上貫一中各箭竹一百箇知彀官嘉善異在豊折衝金重輝敎鍊官嘉善鄭道寬朴枝萬出身金慎謙閑良徐在元朴道性別武士出身林福起以上邊一中各箭竹五十箇壯勇衛嘉善金得成折衝朴慶基以上邊四中各加資嘉善鄭德壽等五人貫一中邊二中各邊將除授正憲申德就等四人邊三中各半熟馬帖一隻資憲浪世龍等六人貫一中邊一中各弓箭一部崇祿陸重秀等十八人邊二中各弓一張出身李義默等三人貫一中各箭竹一百箇資憲韓大順等十九人邊一中各箭竹五十箇左哨善騎隊出身安福謙貫一中邊二中邊將除授出身李大成等三名邊三中各半熟馬帖一隻出身全守一等四名貫一中邊一中各弓箭一部出身琴益歡等十一名邊二中各弓一張折衝朴春奉等三十一名邊一中各箭竹五十箇右哨善騎隊折衝李處仁等三名貫一中邊二中邊將除授折衝梁世爀等二名邊三中各半熟馬帖一隻良人李萬春貫一中邊一中弓箭一部出身李景晢等七名邊二中各弓一張兼司僕高處謙等四名貫一中各箭竹一百箇折衝姜斗三等二十五名邊一中各箭竹五十箇小布入格別單知彀官前萬戶梁祖謙四中邊將除授出身千奎錫三中弓矢一部嘉善金昌仁閑良秦東運敎鍊官前別提金昌信出身崔泰福閑良千敬淳以上二中各箭竹一百箇○訓鍊都監將官將校柳葉箭入格別單哨官前判官申大益貫一中邊二中陞敍敎鍊官出身具始昌邊二中弓一張嘉善柳孝遠閑良丁弘弼車聖彬以上貫一中各箭竹一浮出身池得龜劉孝澤李邦九兪漢良閑良朴在行折衝金百鍊禹德逸以上邊一中各箭竹五十箇小布入格別單把總前府使南宮玾敎鍊官閑良李亨馥以上三中各弓矢一部哨官前判官申大益二中箭竹一百箇○禁衛營將官將校柳葉箭入格別單挾輦哨官前僉使李再復邊二中弓一張敎鍊官折衝金希文出身韓錫胤閑良李光彬金龍弼別武士閑良姜履周崔柱海以上邊一中各箭竹五十箇○御營廳將校柳葉箭入格別單別武士出身李成春邊三中半熟馬帖一隻敎鍊官閑良朴孝源邊二中弓一張金仁煥別武士閑良金聖臣丁壽洽以上邊一中各箭竹五十箇駕前別抄嘉善李邦顯折衝王福珪閑良朴聖鎬車廷熙以上邊二中各弓一張○總戎廳敎鍊官柳葉箭入格別單出身全致常邊一中箭竹五十箇○武藝廳步藝入格別單兼司僕金順大等四名雙劍上中各木一匹兼司僕丁元瑞等十七名雙劍上下各布一匹兼司僕梁洙昌等二十三名提督劍上中各木一匹兼司僕鄭光得等四十二名提督劍上下各布一匹兼司僕韓益文竹長槍上中木一匹兼司僕太聖彬等五名竹長槍上下各布一匹
정조 19년 · 강
湖西御史鄭觀輝復命召見于重熙堂命濫屠守令中平澤縣監成鼎柱新昌縣監李惟稱待畢糴拿處大興郡守鄭文在牙山縣監沈養之禮山縣監朴宗羽推考
정조 19년 · 목
觀輝啓言臣於沿路參以見聞則宰牛之狼藉無邑不然此或由於新令之未及聞知而所見極爲可駭凡係犯屠官隸臣已嚴治而各該守令濫屠之罪不可仍置庇藍兩倅旣以整理穀事被勘則雖不必竝論此外牙山平澤新昌大興禮山五邑守令請令該府拿問處之敎以觀於狀啓五邑之中平澤新昌爲甚云待畢捧糴拿問處之其餘三邑守令爲先推考更觀前頭勤慢處之
정조 19년 · 강
校理金熙稷疏請還收禁令以開言路賜批不許
정조 19년 · 목
疏略曰義理者撑柱古今經緯天地無一息無義理之時無一席無義理之地人之所以爲人者以此國之所以爲國者以此顧臣魯鹵其亦有得於秉彝之天而講質於父兄師友之間者有素矣今於承命之日所以趨走竭蹶知進不知退其意豈敢爲縻爵祿而慕榮利哉蓋欲闡明此義理伸暴此義理上無負國家生成之澤下不愧平日抱守之志而藉手一進於殿下之前矣纔到城闉聞有禁令凡於言事之章無論某事某事一皆諉之於涉禁而退斥之臣以爲如此含糊任他漫漶則不但天下之憂有不可勝言竊恐後世之多譏議也至若懲討一款亦是義理中事耳安有懲討不行而義理能獨立者耶臣之所以在家而講服之者在於是瞻天而憂愛之者亦在於是而旣不得一聞於黈纊之下則臣所以欲事我殿下者果安在哉伏乞亟收禁令以開言路仍遞臣所帶職名以安私分焉批以設法爲禁豈出得已爾言雖是不可闊狹不允爾其勿辭察職
정조 19년 · 강
配藍浦前縣監申在德于鎭海縣
정조 19년 · 목
禁府啓言藍浦前縣監申在德施以定配之律事承傳啓下矣申在德鎭海縣定配而時在竹山地云請依例發遣羅將執捉仍令押送配所允之
정조 19년 · 강
放時囚朴宗雨命尹光心等議處
정조 19년 · 목
禁府啓言禁府都事朴宗雨原情以爲時囚罪人當日勘放旣有成命而勘律草記自本府書來之後渠未察飭經宿而始爲入呈稽緩不職之罪實無所逃云請刑推得情敎以除刑推議處又啓言朴宗雨杖一百收贖奪告身三等私罪施行敎以附過放送又啓言戶曹正郞尹光心原情以爲日前儒生應製時殿庭擧行不能預先檢飭趁卽整待其爲緩忽不職之罪實無所逃云假注書具得魯前事變注書金鎰等原情以爲擧條書入何等謹嚴而莫重文字至有誤書昏謬疏忽不能審愼之罪實合重勘云請竝刑推得情敎以除刑推議處
정조 19년 · 강
命大司成李書九牌招書九疏陳母病乞遞賜例批
정조 19년 · 목
政院啓言陞試尙多餘抄而大司成李書九由限已過請卽爲牌招允之
정조 19년 · 강
召見吏曹判書沈煥之于重熙堂
정조 19년 · 강
遞承旨金祖淳以徐美修代之前望也
정조 19년 · 목
以李肇源爲大司諫金祖淳肇源鄭尙愚竝新通也柳河源爲修撰沈頤之爲左參贊具庠爲知經筵趙瑍李致中庠竝新通也權裕爲知春秋
정조 19년 · 목
以沈鎜李德鉉崔時淳擬入奉常判官敎曰享祀執事官有履者三司通融擬入而三望皆生疏若是公事提調越薦當該提調推考議于都相然後越望則置之
정조 19년 · 강
罷大司諫李肇源職遞修撰金銑
정조 19년 · 강
命訓局軍試取一中人亦爲別單以啓
정조 19년 · 목
敎曰今番試放出於爲所重則訓局軍八百名試取入格者未滿百名渠輩能無落莫之歎乎規矩雖以二中下敎其所闊狹正合弛張一中人更考試册別單追啓事分付該營
정조 19년 · 강
命十二月朔抄啓文臣親試宣傳官射講及南小營軍兵頒賞再明日設行於春塘臺
정조 19년 · 목
敎曰抄啓文臣十二月朔親試宣傳官十二月朔射講再明爲之處所春塘臺爲之該房知悉○敎曰爲所重之事也今年展拜及親祭隨駕軍兵等頒賞再明日爲之事分付
정조 19년 · 강
放金吾時囚具得魯金鎰等
정조 19년 · 목
敎曰抄啓文臣中時囚放同罪時囚亦爲放送
정조 19년 · 강
飭東伯杆城郡民戶勞徠之方俾有實效
정조 19년 · 목
江原監司李秉鼎狀啓以爲杆城郡流民昨年實總五百二十四戶內除其逃故合戶竝計還接新接則目下實戶五百四十戶而比癸卯總加爲二百四十六戶臣於今秋行部時該邑流民等或招致面詢或別歧詳探則其中久接之戶已爲安堵新寓之類亦皆築室漸有作農著根之望姑無朝聚暮散之慮白給之限雖止昨冬除役之期尙餘六年繼此撫存之道嗣後招徠之政連爲提飭於該郡守期有實效之地敎以凡事旣始之後不可拖泥帶水所謂加於癸卯戶總二百四十餘戶云者果皆實戶而人人安土戶戶奠業分明是更不之東之西之類乎白給之限雖過除役之期尙遠其所勞徠之方切勿泛忽俾有實效事回諭
정조 19년 · 강
削北兵使李源職仍命新帥臣嚴棍吾村權管金光郁回示後仍爲充軍
정조 19년 · 목
咸鏡監司趙宗鉉狀啓以爲因備局關禁軍領來木綿三十七同四十七匹二十七尺五寸木花二千一百三十七斤十三兩五錢八分五里紙衣七百十七領別定營校分送各該邑鎭矣鏡城判官金晦彬牒呈內本府所管五鎭堡貧民衣資木綿木花眼同領來軍官招致各鎭堡兵校依數逢授而自本府別遣將校使之遍探則其中吾村堡聞有相左之弊云故當初木綿受去之該兵房軍官徐進奉及分給後成册磨勘修上之首土兵吳楚謙捉來査問則貧民四十八名則該鎭將一一面給其餘二十名則十三名逃走七名物故而混入于貧民成册中而所下木綿木花欲爲從中偸食之狀一一直告該鎭將亦爲發關招問則所告內只信下屬之援例所告不卽從實覈報云今此飭頒襦衣均被挾纊之恩呵凍邊卒可禦折綿之寒此時之任乘障者固當盡誠奉行俾無虛實之相蒙而吾村權管金光郁不有飭敎之截嚴反欲憑公而染指以死爲生以逃爲存虛錄充額瞞報冒受之狀萬萬痛駭已令北兵使拿致嚴棍而究其所犯此不可棍懲而止故光郁爲先罷黜其罪狀令攸司御處該堡首土兵兵房軍官等自臣營嚴刑勘處虛錄冒受木綿木花卽令照數徵出該府所屬堡鎭土卒中更爲抄出其最貧窮無依者如式分給後形止報來之意發關分付于北兵使李源處敎曰襦衣紙衣之分給邊上呼寒之類法意何如近年飭禁不啻申嚴至於今冬拔例嚴飭則北關幺麼鎭將敢生蠶食之計爲此鼠竊之習渠何足責而名之以官長則豈可不嚴處乎令新除帥臣大張威儀防守軍所見處嚴棍回示仍爲充軍俾知軍法之無私該帥臣則念其先特授重閫苟有一分報效之心則一事之前後狀辭何其判異其爲不以實必居其一寧或爲此況觴政不節人思舊帥亦豈非孤負之一端乎旣下別諭使之首實欲待狀啓來到後處分矣卽此現發之事大關紀律前此飭敎之下只以一鎭將勘罪則此後塞上戍卒將不得衣絮北兵使李源爲先削職所當拿棍定配而特念其先此則姑爲參酌其代明日擬薦再明都政下批
정조 19년 · 강
命訓鍊大將李柱國重推行巡將官及守內入直哨官令該營科治犯夜人李五福令秋曹勘罪
정조 19년 · 목
一所巡廳啓言去夜二更捉一白衣人於集春營後宮城之側稍以都監砲手李五福云而考腰牌無有問軍號不知請五福則移送秋曹當更行巡之將官字內入直之哨官懵不致察之罪令該營從重科治允之○訓鍊都監啓言李五福待秋曹結末亦自臣營施以重律當更行巡哨官李光浹字內入直哨官元永卨竝嚴棍汰去臣亦有常時不能檢飭之失惶恐待罪敎以卿則勿待罪○刑曹啓言犯夜人李五福捉來査問則以訓局砲手入番於廣智營而巡邏宮牆之際爲酒所困暫睡路傍被捉於巡將而腰牌戰服則典于酒家軍號則醉中忘却云論其罪犯有關紀律請李五福從重論決杖一百該營大將從重推考允之
정조 19년 · 강
考下抄啓文臣十一月朔親試試券
정조 19년 · 목
諸文臣皆令入來內閣製進以太虛爲室明月爲燭與四海諸公竝處爲七言古詩題以五相一漁翁爲賦題詩司僕寺正崔光泰藝文館檢閱吳泰曾權知承文院副正字姜浚欽二中同等權知承文院副正字黃基天副司正金履永金處巖副司果李勉昇二下同等賦副司果申鳳朝二上居首副司果權晙二中權知承文院副正字洪樂浚副司果趙萬元申絢權知承文院副正字曺錫中二下同等命詩賦二下以上諸文臣竝比較以如此良夜何爲五言四䪨律詩題崔光泰二中居首吳泰曾金履永黃基天申絢二下同等又命比較以宮醞特宣西省月爲七言四䪨律詩題吳泰曾二下居首
정조 19년 · 강
命禁御兩營試放入格軍兵自其營施賞
정조 19년 · 목
南小營試放軍兵入格別單禁衛營帳幕軍閑良柳澤柱等四名邊二中各木一疋賜給仍敎以入格不過四名自本營直爲施賞後草記○御營廳帳幕軍兼司僕金德彬邊三中木二疋閑良高興哲等二名貫一中邊一中閑良吳世範等二名邊二中各木一疋賜給仍敎以入格不過五名自本營直爲施賞後草記
정조 19년 · 강
敦諭右議政尹蓍東
정조 19년 · 목
敎曰金甌玉鉉得卿爲重卿之得於予者伊何負望聽之輿誦識務足以輪斲持己與人不事矯激吾之相於是乎定矣膺新命而受隆寄以答殊知之私卽不外於齊不齊平難平抖擻磨礱俾予從欲于今和羹調燭之功須卿一出而試之仍命遣史官傳諭
정조 19년 · 강
以李晋秀爲承旨前望也
정조 19년 · 목
因承旨有闕政事取稟敎以前望單子入之待下批牌招察任
정조 19년 · 강
遞吏曹參議韓用龜以朴宗甲代之前望也
정조 19년 · 목
敎曰吏曹參議實病勢難行公云許遞前望單子入之待下批牌招察任
정조 19년 · 강
命假注書吳泰曾政差前假注書曺錫中黃基天仍察上下注書
정조 19년 · 강
遞校理金熙稷副校理沈奎魯修撰柳河源掌令李春輔持平李福潤司鍊宋翼孝
정조 19년 · 목
弘文館啓言校理金熙稷副校理沈奎魯連呈辭單不爲行公請與新除授修撰柳河源一體牌招察任敎以與兩司呈告人員竝許遞又與兩司未差及望筒未下之代明日政差出事分付
정조 19년 · 강
以鄭觀采爲壯兵使備薦也
정조 19년 · 강
命閣臣及禁直諸臣應製考下抄啓文臣親試課試試券
정조 19년 · 목
十月朔親試以顧而樂之行歌相答爲賦題仍命閣臣與抄啓文臣製進承旨與禁直諸臣製進抄啓文臣試券先爲考下副司果申鳳朝以二中居首六月朔課試以八駿圖爲五言四韻律詩題副司正金履永以三上一居首七月朔課試以鐵笛亭爲五言四韻律詩題副司正金處巖以二下居首八月朔課試比較以五色筆爲五言四韻律詩題履永以二下居首九月朔課試以老枝擎重玉龍寒爲七言四韻律詩題權知承文院副正字姜浚欽以三中居首十月朔課試以大樹將軍爲七言四韻律詩題檢閱吳泰曾以三中居首十一月朔課試以日中爲巿爲七言四韻律詩題鳳朝以三中一居首
정조 19년 · 강
考下忠義應製試券施賞有差仍命科作榜目載之勳府謄錄
정조 19년 · 목
以爰及苗裔爲賦題國以永賴爲頌題麒麟閣爲記題賦前守奉官梁德履以三中居首書下德履名下曰閣臣皆是訥齋之外裔而無非出入銓曹之人其耵收用何待承傳乎況生年可貴且況前銜之有履歷者乎頒撫耳郭行觀手假仍命賦三下前守衛官李毅德等四人草三下忠義衛李基完頌三下忠義衛孟源大記三下居首前假郎廳李海觀各給紙二卷記次上前守衛官崔光祐等二人各給紙一卷敎曰今番榜目及科作載之忠勳府謄錄俾知念其先有此擧之意
정조 19년 · 강
北兵使李源以鏡城判官金晦彬罷黜馳啓
정조 19년 · 목
該兵使狀啓以爲各邑鎭驛襦衣紙衣頒給之節發遣臣營軍官詳深遍問則戍卒驛卒等果爲如式受著而其中吾村權管金光都土卒中物故者七名逃走者十三名虛錄充額白木十疋木花十一斤四兩零與首土兵兵房軍官等分食消融云故兵房軍官等捉來究問則與權管符同偸食之罪箇箇納招該權管金光都以物故逃走者虛錄充額兩年冒受之狀萬萬痛惡主鎭管鏡城判官金晦彬耵管鎭堡雖在遠地戍卒皆是本府入籍之民則況此吾村堡距邑三十里之地以死爲生以逃爲存者矇然不察臣營軍官摘發之後始乃報來該判官金晦彬爲先罷黜其罪狀令攸司御處該堡首土兵兵房軍官等移囚鏡城府以待處分虛錄冒受之白木木花照數徵出堅封仍送于鏡城府待回下擧行計科
정조 19년 · 강
全羅監司徐鼎修以耽羅貿穀畢裝發馳啓
정조 19년 · 목
狀啓以爲卽接羅州牧使任焴耵報則濟州耵送貿租一千三百六十二石今月十三日發送云一萬兩錢耵貿各穀四千五百二十五石十二斗四升今已畢裝發送
정조 19년 · 목
時至具冕服出齋室贊禮禮曹參判李敬一導詣版位行再拜執幣獻幣執爵獻爵大祝檢校直閣李始源讀祝文訖還復位詣飮福位行飮福禮禮畢還入齋室
정조 19년 · 목
具翼善冠袞龍袍出齋室門乘輿由逌瞻門入弘化門明政門永淸門還內
정조 19년 · 강
推兵曹判書李得臣拿處禁喧郞廳呂駿永仍命挾輦把總哨官攔後哨官皆令明日決棍
정조 19년 · 목
還宮時擧行多雜亂也
정조 19년 · 목
前府使李漸運察訪金東鎮縣監金成鎮郡守金履顯縣監金聖和趙鎰牧使尹守翼縣監金相儼牧使趙翼鎮縣監尹光濩李世胤佐郞韓始裕郡守洪大應判官鄭昌耆縣監尹命基府使金絅采縣監洪旭浩學諭崔仁簡府使尹恒儉鄭學畊李吉培假注書洪奭周參判林道浩參知李羽晋副應敎李宗燮副修撰朴宗淳修撰尹序東副校理沈興永承旨李勉兢崔獻重判書李聖圭學諭金鎰校理柳英喆敎授張至顯府使金履容參奉黃勉喆郡守李忠佐縣監兪漢純府使趙岱裨將李喆純竝敍用府使李文赫監察李碩遠府使尹恒儉竝給牒郡守柳得恭禁亂官崔命健元永胄竝蕩滌判官朴宗珪府使金處漢郡守尹行醇校理韓用鐸修撰張至顯府使李漸運縣監李尙德張集紹朴孝成劉泰說府使李吉培正郞權太應府使柳光國封彌官鄭履綏郡守李文會府使尹宇大判官趙厚鎮縣監趙祥逵判官鄭昌耆牧使兪漢敦郡守林蓍喆監司李書九府使李淧注書尹持訥牧使洪龍鎮竝減一等萬戶趙恩錫中軍李得駿水使李普漢中軍趙雲行權管朴敬琦竝敍用中軍韓師貞蕩滌敍用備邊郞趙一源蕩滌萬戶李彦豊備邊郞沈鐮監牧官金在儉竝減一等仍敎曰吏兵批點下者皆捧傳旨
정조 19년 · 강
左議政兪彦鎬十五度呈辭命安心調理
정조 19년 · 강
遞禮曹參議李鼎德以蔡弘遠代之前望也
정조 19년 · 강
副司直李祖源疏陳病狀乞免社壇享官批許該曹付標
정조 19년 · 강
放時囚金履喬李翊模李明淵
정조 19년 · 목
義禁府啓言時囚金履喬李翊模李明淵庠試今已出榜各笞四十收贖解見任別敍放送
정조 19년 · 강
御春塘臺行抄啓文臣講製宣傳官射講仍行南小營試放入格軍兵頒賞
정조 19년 · 목
具翼善冠袞龍袍乘輿出萬八門由靑陽門詣春塘基降輿陞座講製講射試官率抄啓文臣及宣傳官分東西入庭行禮訖以春帖五言律詩爲十二月朔親試題副司正金履永三上居首命開講以次呼名講近思錄四月朔五月朔六月朔副司正洪奭周俱純通七月朔副司果金近淳純粗八月朔十月朔近淳俱略十二月朔權知承文院副正字洪樂浚粗其餘朔講諸文臣竝居不又命宣傳官應射應講宣傳官李儒燁柳葉箭十巡實八中邊十二中居首宣傳官趙達洙李貞坤講傳俱粗命比較達洙講粗陣略居首○命承旨申耆宣傳官韓泳申惠周詣映花堂臺下領南小營試放入格軍兵賞典壯勇營各哨色軍鳥銃三放一中以上入格兼司僕康益彬等二名實一中邊二中各木二疋布一疋兼司僕金廷炫邊三中木二疋牢子兼司僕黃汝信等四名實一中邊一中兼司僕朴枝弘等十三名邊二中各木一疋兼司僕韓載吉等七名貫一中兼司僕吳命喆等六十七名邊一中各布一疋右司前哨軍鳥銃三放二中以上入格良人金龍仁邊三中木二疋良人姜尙得等三名邊二中各木一疋中司三哨軍鳥銃三放二中以上入格兼司僕馬金太等十名貫一中邊一中良人李東元等十九名邊二中各木一疋各色軍鳥銃三放二中以上入格良人嚴福得等二名貫一中邊二中各木二疋布一疋兼司僕鄭守命等四名邊三中各木二疋良人金鼎五等八名貫一中邊一中兼司僕梁命福等三十四名邊二中各木一疋各色軍加試技藝一次入格兼司僕全禧奉等二十八名提督劍上下良人崔道仁等五名月刀上下各木一疋各哨色軍兵鳥銃一中入格良人具文柱等六名貫一中良人李重蕃等四十五名邊一中各布一疋訓鍊都監挾輦軍及帳幕軍等鳥銃三放二中以上入格兼司僕梁道熙等三名貫一中邊二中各木二疋布一疋兼司僕秋萬成等二名邊三中各木二疋良人李東彩等三名貫一中邊一中兼司僕陳行道等二十二名邊二中各木一疋挾輦軍及門旗手等鳥銃三放一中以上入格兼司僕金春起邊二中木一疋兼司僕黃光彦等二名貫一中兼司僕朴成重等九名邊一中各布一疋挾輦軍及門旗手等加試技藝一次入格兼司僕金履源等五名提督劍上下各木一疋挾輦軍及門旗手帳幕軍等鳥銃一中入格兼司僕金順建等二十四名貫一中兼司僕金福乭等八十名邊一中各布一疋
정조 19년 · 강
考下抄啓文臣今朔課試試券
정조 19년 · 목
以寬大書爲七言四韻律詩題副司果申鳳朝三上居首
정조 19년 · 강
命抄啓文臣申鳳朝準職擬入金履永洪奭周熟馬一匹面給
정조 19년 · 목
抄啓文臣課試都計劃居首副司果申鳳朝四十三分半政院依例捧準職傳旨敎以今日政擬入親試都計劃居首副司正金履永七十五分半課講都計劃居首副司正洪奭周十六分半政院依例捧陞六傳旨竝敎以登等屬耳熟馬一匹面給○內閣以抄啓文臣課試連三次居首金履永課講連三次居首洪奭周啓請依定式陞六傳旨令政院捧入敎以登等屬耳都計劃居魁不爲陞六況連三次居首乎金履永洪奭周各內下小鹿皮一令賜給
정조 19년 · 강
遞知義禁金尙集同義禁姜彛正
정조 19년 · 목
敎曰禁府堂上中耆堂及在外人許遞○尙集耆堂彛正在外也
정조 19년 · 강
特補朴宗甲加平郡守尋除吏曹參議前望也陞擢同義禁陞資也
정조 19년 · 목
敎曰三銓事不可但以太過言日前諫長疏中中批云云未必指的此人則有除輒違此何道理若此則中批者何限而皆當決去就乎吏曹參議朴宗甲加平郡守除援當日辭朝事分付尋敎曰處義太過遣補豈已今旣辭朝矣亦何必赴任乎吏曹參議前望單子入之以宗甲批下又敎曰自在宮僚時不以草草待之卄載之間尙今沈屈於緋玉大政之日欲用久次此人當先吏曹參議朴宗甲同義禁除授牌招察任
정조 19년 · 강
命吏曹佐郞玄重祚改差
정조 19년 · 목
吏曹判書沈煥之啓言本曹郞廳玄重祚有身病今日大政不得進參請改差從之
정조 19년 · 강
命忠州牧使李家煥還差整理儀軌校正堂上前都廳李始源亦爲還差金井察訪丁若鏞內移
정조 19년 · 목
敎曰今年已過臘而整理編書之役耵重何如汗靑尙遠前校正堂上李家煥外補今日政內移後還差前都廳李始源外任亦已遞來一體還差使之專意編麾又敎曰金井察訪丁若鏞內移
정조 19년 · 강
命忠義衛梁德履僉知加設單付待五衛將窠調用
정조 19년 · 목
敎曰昨旣居魁且是文襄之後則沈屈作忠義豈念渠先之意乎況年爲推恩之年忠義梁德履令該曹僉知加設單付待五衛將窠調用
정조 19년 · 강
命前府使魏光翼曹司五衛將加設擬入
정조 19년 · 목
敎曰北道近來承宣久不出如魏光翼者未及登第而陞堂上可惜前府使魏光翼今日政曹司五衛將加設擬入事分付
정조 19년 · 강
命祥原郡守崔廷岳今日政以營將擬入
정조 19년 · 목
敎曰祥原郡守崔廷岳營將見窠勿拘品數今日政擬入
정조 19년 · 강
命趙彦臣中軍作窠差送
정조 19년 · 목
敎曰因五衛將擬望問於兵判趙彦臣卽訓局設營時大將趙儆家人云每欲尋訪而未果五衛將趙彦臣此後守令待窠調用書此之際又聞之登科四十年年過七十云守令則已矣中軍作窠差送事分付
정조 19년 · 강
飭諭兩銓諸臣
정조 19년 · 목
敎曰大政之愼簡乃僚何政不然而今政爲最何年之政不然而今政尤難守令初仕之擇人忠臣廉吏之錄後此槪每政例飭雖不更有提撕自可著意對揚至於今年之今政物無濡滯人皆祿仕俾齎鬱之類得以疏達則未必不爲逢今年導和之一端此亦猶屬第二件大抵命令示信當如四時日前以遠人收用十行諄諄今政大政也大政而若無其效則右耵云云之諸件已之亦可人無信不立況命令乎以此意嚴飭兩銓
정조 19년 · 강
行都政于春塘臺吏曹判書沈煥之參判黃昇源參議朴宗甲正郞李運行權晙洪秉臣佐郞宋知濂申絢李海淸兵曹判書李得臣參判徐有大參議金祖淳參知梁周翊正郞南達孫鄭㝡成李翊模呂駿永佐郞崔履亨李重蓮李敬心李燾進
정조 19년 · 목
吏批以李性重爲蔚山府使沈逵爲連山縣監徐謙淳爲洪川縣監徐有臣爲大司憲李尙度爲大司諫韓光近尹長烈新通也崔烜爲司諫沈銖金孝眞陞品也韓興裕爲掌令權恩浩爲松禾縣監○因伊川府使望筒敎曰卽欲用之而未果已自挾册之時待其一闡豈可任其潦倒乎軍資正韓用和此窠擬入事分付○敎曰在外諫長許遞○以李顯宅爲吉州牧使吳文常爲南陽府使韓用和爲伊川府使柳相斗爲郭山郡守洪望禧爲海美縣監宋煥章爲咸陽郡守鄭尙愚爲大司諫李采爲忠州牧使趙榮儉爲龍川府使鄭殷祥爲加平郡守安必濟爲平海郡守任希存爲春川府使○大司憲徐有臣司諫崔烜掌令韓興裕違召命許遞今日政差出○以權裕爲大司憲尹行元爲大司諫行元違召罷職○以鄭毅作爲掌令徐有沂爲司諫尹文東爲善山府使○敎曰江華經歷申光河今日政內移○以李英裕爲江華經歷尹愭爲持平吳大坤愭新通也愭違召罷職○以洪秉臣爲鏡城判官安㢞爲樂安郡守崔粹絅爲鎭安縣監柳命源爲義興縣監金世根爲黃澗縣監李榮大爲甑山縣監林淵浩爲長鬐縣監李鼎運爲忠淸監司崔守曾爲順天府使李洛秀爲祥原郡守宋煥箕爲吏曹參議洪樂游爲副校理李晚秀爲知義禁崔時淳爲萬頃縣監李儒修爲掌令金宗發金光遇爲持平宗夏光遇新通也李顯默爲副修撰顯默以在外許遞○敎曰飭已施莫云忽舊是誰之子聞其情理有篤老之母與曾祖母難以離捨云矯弊之邑數遞固可悶往來看護癏曠則一也校正文臣輕說記注外補人永春縣監李相璜今日政見窠內擬以示恩其家兼寓絜矩之意○以尹羽烈爲副修撰李相璜爲大司諫新通也洪樂游爲永春縣監鄭宗柱爲尼城縣監○因旣山縣監望筒敎曰昨年疏語之駭然固甚矣而以親年周甲不可獨勿擧論況承傳異於循例承傳則豈或踰此歲乎此窠親年承傳人李錫夏差遣○以李錫夏爲殷山縣監鄭日煥爲軍資正日煥朴知源新通也敎曰稀貴者二事而六月慶辰雖有筵敎文跡未及書出姓名不在承傳豈可踰此歲乎故重臣朴師益曾孫幼學朴泓壽今日政初仕調用○以金基彦爲敦寧參奉崔壽亨爲溫陵參奉林沔浩爲貞陵參奉朴泓壽爲惠陵參奉柳興運爲英陵參奉李明翼爲思陵參奉徐有敎爲敬陵參奉朴民淳爲崇陵參奉金尙任爲弘陵參奉金宗▣爲純陵參奉韓膺林爲和陵參奉吳彦儉金樂敬爲假引儀基彦以下竝初仕也兵批以曺允精爲全羅右水使○敎曰雖未赴任用履歷足矣欲踐孱梯膂力當愆全羅右水使曺允精改差差代○兵曹判書李得臣啓言營將差除何等番愼而臣矇未覺察以公州人擬公州營將之望至於蒙點揆以法意大是做錯請原望筒勿施從之○以李明奎爲全羅右水使崔廷岳爲公州營將尹衡烈爲順天營將李東弼爲晉州營將李壽哲爲大丘營將柳相亮爲大興中軍廷岳以下竝新資也白海鎭爲訓鍊副正李榮大李潤文李商一新通也金鎭恒爲忠淸中軍尹芮基爲忠州營將金潤國爲全羅中軍高雲瑞爲平安中軍趙彦臣爲慶尙中軍高原鎭爲宣傳官鄭推寬金最爀申義權爲武兼權思穆申▣兪漢宗朴東源爲部將黃處坤田百熙鄭亮元黃雲澤爲守門將柳英逵爲江口權管原鎭以下竝初仕也
정조 19년 · 강
命春川府使任希存伊川府使韓用和相換
정조 19년 · 목
吏曹判書沈煥之啓言新除授春川府使任希存與前府使李尙度有親査應避之嫌法不當赴任請改差敎以是誰之家豈可無端作敢乎與伊川府使相換
정조 19년 · 강
推吏曹判書沈煥之參判黃昇源
정조 19년 · 목
承旨李益運啓言吉州牧使副望柳仁喆方在遭故中而銓曹矇然擬入請當該堂上推考從之
정조 19년 · 강
推承旨李益運兵曹判書李得臣仍命注書柳遠鳴黃基天等竝拿處吏曹佐郞李海淸先汰後拿
정조 19년 · 목
望筒書入之際不善擧行也
정조 19년 · 강
推兵曹參判徐有大遞承旨李晉秀以金翰東代之尋遞以李晋秀仍任
정조 19년 · 목
軍號踏啓字後以不踏樣入稟敎曰兵曹入直堂上推考不當稟而稟當該承旨遞差前望單子入之以翰東批下○敎曰聞其事實不但同副之罪在外承旨許遞當該承旨仍任
정조 19년 · 강
命今日政除拜守令初仕邊將皆令明日來待
정조 19년 · 강
記事官馬思人以右議政尹蓍東附奏書啓
정조 19년 · 목
書啓以爲臣敬奉望諭傳諭于南部明禮坊明禮洞右議政尹蓍東所住處則以爲臣自聞新命驚惶震越不能自定竊計司直之地必有糾謬之擧方蹙伏顒俟不敢遽入文字唐突煩籲今者史官儼臨溫諭誕宣首尾九十言鄭重隆摯有非駑劣賤臣所當得者雙擎莊讀感激惝怳益不知置身之所也左思右量末由祗承謹當以一疏悉暴肝膈之懇卽冀刊正之恩仍請違慢之誅云矣
정조 19년 · 강
施忠淸監司柳焵不敍之典
정조 19년 · 목
該監司緘答以爲整理穀所重何等至嚴且大爲今日道臣守令者凡於分俵收糴之除苟或一毫放忽則論其罪狀實合重誅向因備局草記伏承行査之命不勝驚惶關問列邑多般廉深不敢一毫慢忽而庇仁縣則果因邑報知其所分之止於六七戶而其勒分之罪未及覺察藍浦縣則秪聞官庭之親給而中間見縮之弊分捧作奸之狀不能摘發莫重査啓自歸於漫漶周遮之科及夫繡衣廉覈之啓出而昏迷疏暗益無耵逃○刑曹啓言忠淸監司柳焵旣已遲晚耵當照律施行而係是二品臣曹不敢擅使請上裁敎以揆以紀綱何必緘問後處分而稔知精詳宜耵知畏故或慮事實之相及使之發緘矣觀此對辭無異自明其爲駭然莫此爲甚凡有朝令義不敢泛忽況本事所重何如乎當該道臣柳焵爲先施以不敍之典
정조 19년 · 강
召見諸承旨藥院諸臣及輪對官守令邊將初仕人于熙政堂
정조 19년 · 목
諸承旨持公事入侍藥院請診也
정조 19년 · 강
罷南陽府使吳文常職以田義顯代之口傳也
정조 19년 · 목
文常登筵時履歷不善癸對敎以罷職其代令該曹口傳差出
정조 19년 · 강
右議政尹蓍東上疏賜批
정조 19년 · 목
疏略曰臣本庸陋鈍濟最居人下淸朝百執事之末無與比擬兩朝之恩造與天無極生死肉骨位躋等顯尺寸絲毫曾無自效釁咎屛斥罔非自犯至於今春起廢則銓部籌司之特界宿趼已是夢想所未敢期金吾親權內閣恩除赫然光寵聳朝班而艷群聽臣感泣銘戴誠切報答而環顧其中空無實用又況身嬰痼疾年增歲加種種危敗之兆醜穢之形不一而足今忽進而位乎百僚之首任之以贊襄弘濟之責是何異於兆轅而適越强僬僥以夯大擔乎昨者史官臨宜聖諭字字恩言丁寧懇摯奬飭之隆期與之重逈越常例以臣無似猥辱明主之知遇至於此極臣誠及覆思惟莫省何謂至若提論職務比挈才分或有彷彿近似猶可爲萬一堪承者則臣實羞愧而不敢爲也辭非餙外懇實由中伏乞將臣新授議政資級職名竝行刊正批以昨諭略及之鄕之出而承佐答揚亶推在是振礪頹綱靜鎭囂俗使朝廷尊而人志定則本自無事何勞佐治且今民生困瘁暑寥怨咨其懷保悅樂之方亦望卿輔予不逮卿須克體枚卜必於卿之至意勿復控辭卽起幡然康濟國事仍命遣史官傳諭
정조 19년 · 강
命新除兩四守令竝令當日辭朝龍川府使趙榮儉祥原郡守李洛秀畿邑守令相換尋命洛秀仍任義興仍用履歷洪川縣監柳命源單付祥原之窠義興縣監徐謙淳仍用洪川本望筒
정조 19년 · 목
敎曰此時兩西守令不可一刻曠官昨政除拜者皆令當日辭朝仍令給馬當日登途龍川祥原倅時在嶺南云有難等待其上來畿邑守令中相換除朝辭當日下送尋敎曰更思相換之除徒爲民邑之弊祥原郡守李洛秀義興仍任仍用履歷柳命源單付其窠一體辭朝給馬下送徐謙淳仍用本望筒亦令除辭朝不多日內下送
정조 19년 · 강
遞大司諫李相璜掌令李儒修持平金光遇以徐美修爲大司諫吳鼎源爲司諫鄭觀輝爲掌令申絢爲持平竝前望也乃命西邑守令除一司署經及辭朝下送
정조 19년 · 목
敎曰西邑守令有今日辭朝之命而兩司不備無以署經云未肅拜掌憲昨政除拜在外諫長持平許遞與未差之代前望單子入之待下批牌招署經以美修等批下於前望觀輝絢違召政院捧入罷職傳旨敎曰聞有實病情勢違牌云只推一司除署經竝令除辭朝下送
정조 19년 · 강
拿處引儀金樂敬
정조 19년 · 목
承旨李益運啓言今日拜辭中崇陵參奉朴民淳謝恩單子誤書以呈臣之矇然捧入萬萬惶悚當該通禮院官員所當重勘而本院無他可施之罰敎以拿處
정조 19년 · 강
遞副修撰尹羽烈
정조 19년 · 목
羽烈時在殷山縣任所弘文館啓請乘馹上來事下諭敎以許遞
정조 19년 · 강
龍川府使趙榮儉通津府使黃仁煥相換口傳也
정조 19년 · 강
推咸鏡監司趙宗鉉
정조 19년 · 목
政院啓言卽見咸見監司趙宗鉉來丙辰年道內應資老人成册則第一行咸鏡道應資老人成册九字初不書塡耵當還下送而加資下批旣有定日修正上送必致歲翻原咸册雖不得不捧入請該道臣推考允之
정조 19년 · 강
分揀抄啓文臣金近淳推考
정조 19년 · 목
昨日親臨課講時近淳連二次居不政院捧入推考傳旨敎以分揀
정조 19년 · 강
放金吾時囚權晙李重蓮尹光心
정조 19년 · 목
因晙等囚單敎以分揀放送○義禁府啓請尹光心杖一百收贖告身盡行追奪私罪敎以後勿如是之意嚴飭付過放送
정조 19년 · 강
忠淸監司李鼎運同義禁朴宗甲上疏辭職幷賜例批
정조 19년 · 강
召見諸承旨及京畿監司金文淳都政除拜初仕人崔壽亨等遠人復職人金源等于誠正閣
정조 19년 · 목
諸承旨持公事入侍也○承旨趙鎭寬啓言新除授惠陵參奉朴泓壽本名弘字政目中以泓字書頒故除拜屢日不得出肅云矣敎以以本名使之出肅
정조 19년 · 강
命樂安武臣金源新除營將中作窠差送其代仍命此外積薪之類令銓曹誠心搜訪更問該道以聞
정조 19년 · 목
敎曰今日因召見聞之宣薦則優等入格至親亦有名宦而登科四十五年始於井昨年堇以別例爲初仕旋以年過七十陞資云觀於此一人積薪齎鬱可以及隅朝廷之用人如此寧不寒心其在求馬骨之意當從見者收用樂安宣薦武臣五衛將金源今都政新除營將中一人加設單付內職其代口傳差送事分付銓曹此外似此之人亦令銓曹誠心搜訪更問該道草記或狀聞○以金源爲忠州營將仍與大興中軍柳相亮口傳相換
정조 19년 · 강
命大司成李書九牌招設行陞試
정조 19년 · 목
承旨申耆啓言陞試尙多餘抄歲色垂暮而大司成李書九由限已過請卽爲牌招趁期設行從之
정조 19년 · 강
命畿營門前石橋改築時物力以戶料兵布磨鍊器械雜物取用於字內軍門軍丁自兵曹劃送
정조 19년 · 목
京畿監司金文淳啓言因濬川司草記石橋在畿營門前令畿伯此後專掌疏築之役係是部字內所入物力區劃可也事批下矣臣躬審其石橋則制樣之狹小沙土之壅閼誠爲可悶東邊板石亦有若干頹毀者不可不改築舊石本甚長闊今得石樣之近似前排者然後可以補築而如欲浮出新石則事後張大開拓川沙則舊石之埋沒者似可得用而凍節疏拓恐有徒費事力之慮待解凍掘取改造實爲便好其間如當客使依前使營繕姑爲補築且以疏築事言之臣營本無物力措處之道又無器械車子匠手等使用者此則依城內橋役例造橋時物力戶料兵布磨鍊取用車運與器械雜物亦爲取用字內軍門疏鑿時軍丁自兵曹從所入劃送以爲擧行之地恐合事宜故仰達矣從之
정조 19년 · 강
分揀假注書柳遠鳴黃基天拿處
정조 19년 · 목
敎以聞其事實容有可恕假注書柳遠鳴黃基天拿處分揀放送後草記
정조 19년 · 강
遞兵曹參議金祖淳
정조 19년 · 목
敎曰兵曹堂上中時帶檢校人許遞
정조 19년 · 강
有政吏曹判書沈煥之進
정조 19년 · 목
以吳鼎源爲校理尹益烈爲修撰鄭好仁爲知經筵元毅鎭爲德源府使
정조 19년 · 강
命前假注書曺錫中仍察廳注
정조 19년 · 강
命未下直守令竝一司除署經
정조 19년 · 강
湖西暗行御史鄭晚錫進書啓命吏兵判牌招回啓